दौं बरे तीर्थ जात्रा करने परैन्त परंज्योति अपने घर तिरुच्चेबाट्टानुकुट्टि परतोई आये। उस्सै ब’रे पोह् म्हीने दी मस्या गी ‘महोदय पुण्ण समां’ हा। ते सूरज ग्रैह्ण बी लगने आला हा। कावेरी संगम उप्पर श्नान करने आस्तै लोक दूरा दूरा दा आये दे हे। अस पर्वे आले दिन बड्डलै परंज्योति उन्दी धर्म पत्नी तिदवेणकाट्टू नंगै, महारानी अरुलमोली पोन्नन ते वल्ली सारे लोक किट्ठे गे कावेरी संगम पुज्जे। संगम उप्पर अनसंभ भीड़ ही। इयां बझोन्दा हा जे दुनिया भर दे सारे गै लोक पर्व स्नान करन आई गे न। संगमै च बड़े बड़े जोरै दियां लैह्रां उट्ठा दियां हियां। ते कण्डे कन्ने टक्करां मारा दियां हियां। आखो ताड़ी मारी मारी खुश होआ दियां होन।’